મુંબઇ : નાગપુરમાં સ્કુટરની ડેકીમાં બીફ લઈ જવા મામલે એક યુવાનને માર મારવામાં આવ્યો હતો. જો કે પોલીસે આ લોકોની પોલીસે ધરપકડ કરી લીધી છે. નાગપુરમાં ફરી એકવાર બીફના નામે ગુંડાગર્દીનો મામલો સામે આવ્યો છે. કથિત ગૌરક્ષકોએ એક યુવાનની બીફ મામલે પીટાઈ કરી હતી. આ ઘટના ત્યારે થઇ કે જયારે સલીમ ઇસ્માઇલ શાહ નામનો વ્યક્તિ પોતાની સ્કૂટી પર જઇ રહ્યો હતો. બસ સ્ટોપ પાસે એકત્ર થયેલા લોકએ તેને રોક્યો અને ગાયનું માંસ લઇ જઇ રહ્યો હોવાનું કહીને માર માર્યો હતો.